Berisha (Malishevë)

Berisha është një vendbanim në komunën e Malishevës, Kosovë. Shtrihet në shpatet e maleve të Berishës, në pjesën perëndimore të territorit të komunës së Malishevës, 15 kilometra larg qendrës dhe gjendet në anën e djathtë të rrugës rajonale Malishevë-Prishtinë. Është fshat tipik malor, me kushte të përshtatshme për zhvillimin e blegtorisë, turizmit dhe gjuetisë.

Fshati ka shkollën fillore nëntëvjeçare, të përbashkët me fshatin Zogaj (Novosellë) dhe me një paralele të ndarë në fshatin Altar (Kleçkë), një dyqan dhe muzeun "Radio Kosova e Lirë".

 Historia 
Afër fshatit Berishë ka gjurmë të vendbanimeve të moçme ilire. Vetë fshati Berishë është një ngulmim i hershëm autokton. Për këtë flasin edhe gjurmët materiale të ndërtimeve të lashta dardane.

Fshati i sotëm berishë është rithemeluar në shekullin e 17-të. Familja e Berishajve ishin vendosur në malet e Tropojës, pasi u vendos Dinastia e Nemanjidëve. Pas vdekjes së Skënderbeut, kjo familje u kthye në vendbanimet e mëhershme. në fillim, si duket, kjo familje u vendos afër Deçanit. Prej aty, ajo u vendos në Tërpezë të Malishevës. Pas vitit 1912, ushtria serbe është vendosur në Berishë, e cila, atë herë i kishte 3 kulla të njohura. Ata nuk mund të qëndronin gjatë aty. Edhe ushtria bullgare që erdhi aty, pësoi humbje të mëdha.

 Mikrotoponimet 
Mikrotoponimet më karakteristike në Berishë janë: Bregu i Kërqelëve, Ahishta, Kodra e Mullamahmutit, Ara e Korubës, Gropishta, Bleshmarku, Roga e Vogël, Roga e Timarit, Ara e Madhe, Zguruluqi, Livadhet e Mëdha, Vrella e Mutune, Mrizet, Ara e Odës, Kroni Shpisë, Bunari në Arat mi Kru, Sumullari, Pajata e Sallahi, Rrahi, Kroni Maxhupit, Zabeli Vorreve, Vorret, Arat e Vorreve, Lluburi, Kroni Sylës, Bregi i Hollë, Livadhet e Lugit të Arushës, Ara Ledinë, Ara n'Skaj, Ara e Vjosës, Kranaja, Bungaja e Madhe, Ballishta, etj..

 Demografia 
+Popullsia sipas viteveViti i regjistrimitNumri i popullsisëNumri i shtëpive19216861935 -12194810214195311115196110714197132234198133734199920521

 Koha e Luftës së Kosovës 
Gjatë kohës së operacioneve ushtarake të UÇK-së, Berisha ishte qendër e njohur. Ajo granatohej përherë. Në këtë fshat, themelohet radiostacioni "Radio Kosova e Lirë" dhe agjencia e lajmeve "KosovaPress". Aty ishte edhe kazerma e Shtabit të Batalionit 121. Fshati është bombarduar disa herë. Nga pasojat e granatimeve është vrarë një nxënës. Janë granatuar dhe dëmtuar 5 shtëpi.

 Referime 

 Lidhje të jashtme 
vendndodhja 

Kategoria:Fshatra në Kosovë
Kategoria:Fshatra në komunën e Malishevës